Vilniaus Santaros gimnazija

Vilniaus „Santaros“ gimnazija – dieninė, savarankiško mokymosi bendrojo lavinimo mokykla Vilniuje, A. Juozapavičiaus g. 12, vykdanti pradinio, pagrindinio, vidurinio ir papildomo ugdymo programas rusų kalba. Įstaigos kodas 190000022. Steigėjas Vilniaus miesto savivaldybės taryba.

Istorija 
1920–1940 m. veikė L. Pospelovos Vilniaus rusų humanistinė gimnazija. Vėliau ji pervadinta į A. Puškino humanistinę gimnaziją. Okupavus Lietuvą 1940–1941 m. balandžio mėn. gimnazija pervadinta į Vilniaus V. Lenino vidurinę mokyklą. 1941–1943 m. veikė mišri rusų-gudų gimnazija. 1943 m. į dabartines Vilniaus Antano Vienuolio pagrindinės mokyklos patalpas buvo iškelti gudų kalba besimokantys mokiniai.

1946 m. mokyklai suteiktas Ivano Černiachovskio vardas. 1949 m. tapo vidurine mokykla. 1950–1954 m. sudarius mišrią mokyklą, pastaroji gavo Vilniaus I. Černiachovskio 4-osios vidurinės mokyklos pavadinimą. 1954–1997 m. vadinta Vilniaus 4-ąja vidurine mokykla. 1997 m. mokyklos bendruomenė pasirinko „Santaros“ vardą. Vilniaus miesto savivaldybės tarybos 2002 m. gegužės 15 d. sprendimu Vilniaus „Šaltinio“ vidurinės mokyklos 9–12 klasės perkeltos į „Santaros“ vidurinę mokyklą. 2009 m. rugsėjo 1 d. prie Vilniaus „Santaros“ vidurinės mokyklos prijungta Vilniaus Kalvarijų pagrindinė mokykla.

2015 m. mokykla tapo gimnazija.

Direktoriai 
 Larisa Jalovaja
 Jelena Beliajeva

Žymūs mokytojai 
 Larisa Dmitrijeva

Nuorodos 
 Mokyklos svetainė

Santaros
Lietuvos rusų mokyklos
Lietuvos gimnazijos